CELEX: C2005/143/65
Language: sk
Date: 2005-06-11 00:00:00
Title: Uznesenie Súdu prvého stupňa z 15. februára 2005 vo veci T-229/02, Kurdistan Workers' Party (PKK) a Kurdistan National Congress (KNK) proti Rade Európskej únie (Žaloba o neplatnosť — Osobitné obmedzujúce opatrenia zamerané proti určitým osobám a subjektom za účelom boja proti terorizmu — Procesná legitimácia — Vecná legitimácia — Spolok — Prípustnosť)

11.6.2005   
            
            
               SK
            
            
               Úradný vestník Európskej únie
            
            
               C 143/34
            
         
      UZNESENIE SÚDU PRVÉHO STUPŇA
   
   z 15. februára 2005
   vo veci T-229/02, Kurdistan Workers' Party (PKK) a Kurdistan National Congress (KNK) proti Rade Európskej únie (1)
   
   (Žaloba o neplatnosť - Osobitné obmedzujúce opatrenia zamerané proti určitým osobám a subjektom za účelom boja proti terorizmu - Procesná legitimácia - Vecná legitimácia - Spolok - Prípustnosť)
   (2005/C 143/65)
   Jazyk konania: angličtina
   Vo veci T-229/02, Kurdistan Workers' Party (PKK) a Kurdistan National Congress (KNK), so sídlom v Bruseli, v zastúpení: M. Muller, E. Grieves, barristers, J. Peirce, solicitor, proti Rade Európskej únie (splnomocnení zástupcovia: M. Vitsentzatos a M. Bishop), ktorú v konaní podporuje Spojené kráľovstvo Veľkej Británie a Severného Írska (splnomocnení zástupcovia: pôvodne J. Collins, neskôr R. Caudwell, ktorí si zvolili adresu na doručovanie v Luxemburgu), a Komisia Európskych spoločenstiev (splnomocnení zástupcovia: C. Brown a P. Kuijper, ktorí si zvolili adresu na doručovanie v Luxemburgu), predmetom ktorej je žaloba o neplatnosť rozhodnutia Rady 2002/334/ES z 2. mája 2002 vykonávajúceho článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a zrušujúceho rozhodnutie 2001/927/ES (Ú. v. ES 2002 L 116, s. 33), a rozhodnutia Rady 2002/460/ES zo 17. júna 2002 vykonávajúceho článok 2 ods. 3 nariadenia č. 2580/2001 a zrušujúceho rozhodnutie 2002/334 (Ú. v. ES L 160, s. 26), Súd prvého stupňa (druhá komora), v zložení: predseda komory J. Pirrung, sudcovia N. J. Forwood a S. Papasavvas, tajomník: H. Jung, vydal dňa 15. februára 2005 uznesenie, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Žalobcovia znášajú vlastné trovy konania a sú povinní nahradiť trovy konania, ktoré vznikli Rade.
            
         
               3.
            
            
               Kráľovstvo Veľkej Británie a Severného Írska a Komisia znášajú vlastné trovy konania.
            
         
      (1)  Ú. v. ES C 233, 28.9.2002